Държавен вестник, бр. 31, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  31
Раздел VІI
Годишен размер на таксата за битови отпа­
дъци за задължено лице
Чл. 17. (1) Годишният размер на таксата 
за битови отпадъци за задължено лице се 
определя, като сума от годишните размери на 
частите от таксите за извършване на услугите 
по чл. 5, ал. 2 в зависимост от приетите от 
общинския съвет основи.
(2) В случай на промяна на задължените 
за имота лица през годината дължимата за 
съответния период такса за битови отпадъци 
за всяко задължено лице се изчислява по ред, 
определен в наредбата по чл. 9 от Закона за 
местните данъци и такси.
(3) Общият годишен размер на начислените 
задължения за текущата година по ал. 1 за 
всички задължени лица не следва да е по-
голям от разходите за сметка на таксата за 
битови отпадъци от одобрената план-сметка, 
формирани по реда на чл. 8, ал. 11.
(4) В случаите по чл. 71 от Закона за мест-
ните данъци и такси годишният размер на 
таксата за битови отпадъци по ал. 1 се нама-
лява със съответната част по ред, определен 
с наредбата по чл. 9 от Закона за местните 
данъци и такси.
(5) Общината уведомява задължените лица 
по чл. 64 от Закона за местните данъци и так-
си за дължимите от тях такси за съответния 
период – общо и по видове услуги по чл. 5, 
ал. 2, за сроковете за плащането им, като 
при използване на основата „брой ползватели 
на услугата в имота“ може да се включи и 
информация за използваните при определяне 
на таксата за битови отпадъци данни за броя 
на ползвателите в имота.
Г л а в а  ч е т в ъ р т а
ФОРМАТ НА ИНФОРМАЦИЯТА И ДАН­
НИТЕ, КОИТО СЕ ПУБЛИКУВАТ НА ИН-
ТЕРНЕТ СТРАНИЦАТА НА ОБЩИНАТА
Чл. 18. (1) Информацията и данните, 
свързани с таксата за битови отпадъци, се 
публикуват ежегодно на интернет страницата 
на съответната община, както следва:
1. информация от одобрената план-сметка 
по видове услуги за календарната година по 
Закона за местните данъци и такси – във 
формат съгласно приложение № 2, част 1;
2. приетите основи за изчисляване на так-
сата за битови отпадъци и размерът на таксата 
за единица основа за текущата година – във 
формат съгласно приложение № 2, част 2;
3. информация за отчетените разходи за 
предходната година по видове услуги по чл. 62 
от Закона за местните данъци и такси и по 
бюджетни показатели съгласно утвърдената 
от министъра на финансите единна бюджетна 
класификация за съответната година, както 
и друга информация и данни за отчетените 
разходи за предходната година в съответствие 
с приетата от общинския съвет основа – във 
формат съгласно приложение № 2, част 3;
4. отчетените количества събрани и тре-
тирани битови отпадъци за предходната 
година – във формат съгласно приложение 
№ 2, част 4;
5. друга информация и данни по решение 
на общинския съвет.
(2) Информацията по ал. 1 се публикува 
в срок до 15 февруари на годината, за която 
е одобрена план-сметката, в машинночетим 
отворен формат и при спазване на разпоредбите 
на Закона за електронното управление. По 
решение на общинския съвет информацията 
по ал. 1 се публикува и на Портала за отво-
рени данни. При приемане на допълнително 
диференциране съобразно:
1. населените места в общината и отдел-
ните зони в тях, информацията по ал. 1, т. 2 
се публикува за всяка от тези използвани 
диференциации;
2. вида на имота, неговото предназначение 
и вида на извършваната в имота икономическа 
дейност, както и допълнително диференциране 
съобразно вида на битовия отпадък, инфор-
мацията се публикува по подходящ начин.
(3) Одобрената план-сметка по ал. 1, т. 1 и 
информацията и данните по ал. 1, т. 2 – 4 се 
предоставят в срок до 28 февруари на годи-
ната, за която се отнасят, на Националното 
сдружение на общините в Република България. 
(4) Ежегодно в срок до 31 март Националното 
сдружение на общините в Република България 
публикува обобщената информация по ал. 3 
по общини, по области и на национално ниво.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 1. (1) За първата година на прилагане на 
основата по чл. 11 и за целите на показателя 
„Sk“ по чл. 11, ал. 1 общинският съвет може 
да определи минимално количество битови 
отпадъци за имота за календарната година, 
съобразено с извършения анализ за минимал-
ното количество битов отпадък, генерирано от 
един ползвател на услугата в дадено населено 
място, селищно образувание или зона, по ред, 
определен в наредбата по чл. 9 от Закона за 
местните данъци и такси.
(2) Когато измереното количество за годи-
ната по ал. 1 надвишава или е по-малко от 
определеното количество на битовите отпа-
дъци по ал. 1, разликата спрямо размера на 
преизчислената такса според реално измере-
ното за годината количество се доплаща или 
прихваща от дължимата такса за следващата 
календарна година. 
§ 2. Наредбата се приема на основание 
чл. 66, ал. 3, т. 1, чл. 67, ал. 12 и чл. 71б, ал. 1 
от Закона за местните данъци и такси. 
§ 3. Изпълнението на наредбата се възла-
га на кметовете на общините в Република 
България.